RESOLUCIÓN do 24 de xuño de 2008 pola que se procede á publicación dos requirimentos de emenda de documentación das solicitudes presentadas para a adhesión como entidades colaboradoras ao abeiro da Orde do 28 de abril de 2008 pola que se establecen as bases reguladoras para a concesión de subvencións a pequenas e medianas empresas galegas para apoiar as accións de implantación e certificación de modelos de xestión e a elaboración e verificación de memorias de responsabilidade social empresarial, así como para a selección de entidades colaboradoras que participarán na súa xestión, e se procede á súa convocatoria (procedemento IN514B).
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 01/07/2008

O órgano instrutor do procedemento administrativo establecido na citada orde reguladora revisou as solicitudes presentadas para a adhesión coma entidades colaboradoras ao abeiro da dita orde, identificando as solicitudes que non reúnen algún dos requisitos exixidos.
O artigo 7º das bases reguladoras dispón: «De conformidade co establecido no artigo 71 da Lei 30/1992, do 26 de novembro, do réxime xurídico das administracións públicas e do procedemento administrativo común, se a solicitude non reúne algún dos requisitos exixidos requirirase a entidade colaboradora, a través da publicación no Diario Oficial de Galicia, para que, nun prazo de dez días hábiles, emende a falta ou presente os documentos preceptivos no rexistro telemático da Xunta de Galicia mediante a ferramenta informática e con documentos dixitalizados e sinatura electrónica do representante legal, o que en ningún caso servirá para ampliar prazos para acreditar ou reunir os requisitos de solvencia establecidos. Neste requerimento farase indicación expresa de que, se así non o fixer, considerará que desistiu na súa petición, logo da correspondente resolución.
Este requerimento de emenda tamén se fará se das certificacións obtidas resulta que non se pode acreditar que a entidade se atope ao día de pagamento das súas obrigas tributarias e sociais co Estado, coa Comunidade Autónoma e coa Seguridade Social.».
Neste mesmo artigo 7º da orde tamén se dispón: «Finalizado o prazo de emenda e en función do cumprimento dos requisitos exixidos, a consellería resolverá aceptando ou denegando a condición de entidade colaboradora, e o notificará individualmente a través de medios electrónicos».
Con base no anterior,
RESOLVO:
1. Ordenar a publicación no Diario Oficial de Galicia da relación de solicitudes que non reúnen todos os requisitos establecidos na Orde do 28 de abril de 2008, por estar suxeita á emenda ou achega de documentación, segundo o establecido na orde reguladora citada. Esta relación achégase como «Anexo-Solicitudes suxeitas a emenda de documentación» desta resolución.
Os solicitantes que se recollen nese anexo poderán identificar a documentación específica que se lles require accedendo ao taboleiro electrónico dispoñible na páxina web da Consellería de Innovación e Industria, no enderezo:
http://www.xunta.es/apps/axudas/login.do?cod_cons=IN&cod_proc=514B
O acceso ao enderezo pódese facer tamén dende o enderezo de internet http:/www.conselleriaiei.org, seleccionando a Oficina virtual, para a seguir acceder á aplicación Internet Expres e dentro desta, escollendo o procedemento IN514B.
Para o acceso ao contido do taboleiro electrónico cada solicitante deberá introducir o código electrónico existente na parte superior dereita da primeira folla da súa solicitude, o que garante a privacidade do acceso á información.
Na Dirección Xeral de Promoción Industrial e da Sociedade da Información disporase tamén dun taboleiro físico convencional, onde poderá accederse en formato papel á información requirida a cada un dos solicitantes recollidos no citado anexo.
2. Facer indicación expresa a todos os solicitantes recollidos no Anexo-Solicitudes suxeitas a emenda de documentación de que son requiridos para que, no prazo de dez días hábiles, contados a partir do día seguínte ao da publicación da presente resolución no Diario Oficial de Galicia, emenden a falta ou achegen os documentos preceptivos conforme o recollido no taboleiro electrónico citado no rexistro telemático da Xunta de Galicia mediante a ferramenta informática e con documentos dixitalizados e sinatura electrónica do representante legal. De non o facer, considerarase que desistiron na súa petición, logo da correspondente resolución, que será ditada nos termos previstos no artigo 42º da Lei 30/1992, do 26 de novembro, pola que se regula o réxime xurídico das administracións públicas e do procedemento administrativo común.
No caso de requirirse certificados de débedas, que por razóns alleas ao solicitante non se poidan obter dentro do prazo de emenda concedido, os solicitantes deben achegar (mediante rexistro telemático da Xunta de Galicia) copia dixitalizada do xustificante da solicitude do devandito certificado, achegando a copia dixitalizada do certificado en canto lle sexa entregado (mediante rexistro telemático da Xunta de Galicia).
3. En caso de dúbida, dificultades técnicas ou necesidade de máis información durante o proceso de emenda de documentación das solicitudes, poderánse dirixir á Dirección Xeral de Promoción Industrial e da Sociedade da Información, a través do teléfono 981 54 55 35 ou 981 54 55 83, do número de fax 981 54 47 06 ou do enderezo de correo electrónico axudas.dxpisi@xunta.es.
Santiago de Compostela, 24 de xuño de 2008.
P.D. (Orde 31-1-2006, DOG nº 24, do 3 de febreiro)
Emilio Nogueira Moure
Secretario xeral da Conselleíra de Innovación
e Industria
Ver referencia pdf "12600D011P040.PDF"